

**KAZLŲ RŪDOS SAVIVALDYBĖS ADMINISTRACIJOS
TEISĖS IR VIEŠŲJŲ PIRKIMŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 627 / 95 276, el. p. teise@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**dėl KAZLŲ RŪDOS SAVIVALDYBĖS ADMINISTRACIJOS NUOSTATŲ PATVIRTINIMO**

2023 m. rugsėjo 13 d.

 Kazlų Rūda

1. **Sprendimo projekto rengimą paskatinusios priežastys**.

Nuo 2023-04-01 įsigaliojo nauja redakcija išdėstytas Lietuvos Respublikos vietos savivaldos įstatymas (toliau – Vietos savivaldos įstatymas), įtvirtinantis naują vietos savivaldos modelį, kuris aiškiai atskiria mero ir tarybos kompetencijas. Meras vienasmeniškai skiria ir atleidžia savivaldybės administracijos direktorių. Administracijos direktorius yra mero politinio (asmeninio) pasitikėjimo pagrindu paskirtas mero įgaliojimų laikui savivaldybės administracijos vadovas, bet nėra vykdomoji institucija. Savivaldybės administracijos direktorius vadovauja savivaldybės administracijai. Jis yra įstaigos vadovas. Savivaldybės administracijos direktorius tiesiogiai ir asmeniškai merui atsako už įstatymų, įstatymų įgyvendinamųjų teisės aktų, Vyriausybės, savivaldybės tarybos, mero sprendimų įgyvendinimą savivaldybės teritorijoje jo kompetencijai priskirtais klausimais. Savivaldybės administracija yra savivaldybės biudžetinė įstaiga, kurią sudaro struktūriniai padaliniai, į struktūrinius padalinius neįeinantys valstybės tarnautojai ir savivaldybės administracijos filialai – seniūnijos(savivaldybės administracijos struktūriniai teritoriniai padaliniai). ***Savivaldybės administracijos struktūrą, jos veiklos nuostatus ir darbo užmokesčio fondą, didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių užmokestį iš savivaldybės biudžeto, pareigybių skaičių mero teikimu tvirtina ir keičia savivaldybės taryba, o pareigybes tvirtina savivaldybės administracijos direktoriu***s. Savivaldybės administracijos įgaliojimai nėra susiję su savivaldybės tarybos ir mero įgaliojimų pabaiga. Savivaldybės administracija turi herbinį antspaudą ir sąskaitų bankuose.

Pažymėtina, kad šiuo metu Savivaldybės administracijos veiklą reglamentuoja Kazlų Rūdos savivaldybės tarybos 2017-03-29 sprendimu Nr. TS V(22)-2774 „Dėl Kazlų Rūdos savivaldybės administracijos nuostatų tvirtinimo“ (toliau – Sprendimas) patvirtinti administracijos nuostatai, kurie neatitinka naujo Vietos savivaldos įstatymo reikalavimų.

1. **Sprendimo tikslas** – patvirtinti naujus Kazlų Rūdos savivaldybės administracijos nuostatus, parengtus pagal naujas Vietos savivaldos įstatymo nuostatas (reikalavimus).
2. **Teisinis pagrindas**. Vietos savivaldos įstatymo 15 straipsnio 2 dalies 9  punktas, 33 straipsnio 1 dalis, Lietuvos Respublikos biudžetinių įstaigų įstatymo 4 straipsnio 3  dalies 1 punktas, 6 straipsnio 2 ir 5 dalys ir Lietuvos Respublikos civilinio kodekso 2.47 straipsnio 1 dalis.
3. **Galimos pasekmės.** Nenumatyta.
4. **Teisės aktai, kuriuos reikės pakeisti ar panaikinti priėmus šį sprendimą**. Nėra.
5. **Biudžeto lėšų poreikis jam įgyvendinti.** Šio sprendimo įgyvendinimui Savivaldybės biudžeto lėšų nereikės.
6. **Antikorupcinis vertinimas.** Sprendimo projekto antikorupcinis vertinimas neatliekamas.

|  |  |  |
| --- | --- | --- |
| Vyriausiasis specialistas, atliekantis Teisės ir viešųjų pirkimų skyriaus vedėjo funkcijas |  | Dainius Vasiliauskas |